CELEX: 62007CA0465
Language: et
Date: 2009-02-17 00:00:00
Title: Kohtuasi C-465/07: Euroopa Kohtu (Suur koda) 17. veebruari 2009 . aasta otsus (Raad van State’i (Madalmaad) eelotsusetaotlus) – M. Elgafaji, N. Elgafaji versus Staatssecretaris van Justitie (Direktiiv 2004/83/EÜ — Pagulase staatuse või täiendava kaitse seisundi saamise miinimumnõuded — Täiendava kaitse nõuetele vastav isik — Artikli 2 punkt e — Reaalne oht kannatada tõsist kahju — Artikli 15 punkt c — Tõsine ja individuaalne oht tsiviilisiku elule või isikupuutumatusele juhusliku vägivalla tõttu relvastatud kokkupõrke puhul — Tõend)

18.4.2009   
            
            
               ET
            
            
               Euroopa Liidu Teataja
            
            
               C 90/4
            
         Euroopa Kohtu (Suur koda) 17. veebruari 2009. aasta otsus (Raad van State’i (Madalmaad) eelotsusetaotlus) – M. Elgafaji, N. Elgafaji versus Staatssecretaris van Justitie
   (Kohtuasi C-465/07) (1)
   
   (Direktiiv 2004/83/EÜ - Pagulase staatuse või täiendava kaitse seisundi saamise miinimumnõuded - Täiendava kaitse nõuetele vastav isik - Artikli 2 punkt e - Reaalne oht kannatada tõsist kahju - Artikli 15 punkt c - Tõsine ja individuaalne oht tsiviilisiku elule või isikupuutumatusele juhusliku vägivalla tõttu relvastatud kokkupõrke puhul - Tõend)
   2009/C 90/06
   Kohtumenetluse keel: hollandi
   
      Eelotsusetaotluse esitanud kohus
   
   Raad van State
   
      Põhikohtuasja pooled
   
   
      Hagejad: M. Elgafaji, N. Elgafaji
   
      Kostja: Staatssecretaris van Justitie
   
      Kohtuasja ese
   
   Eelotsusetaotlus – Nederlandse Raad van State – Nõukogu 29. aprilli 2004. aasta direktiivi 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta, artikli 2 punkti e ja artikli 15 punkti c tõlgendamine – Pagulase staatuse saamise miinimumnõuded – Euroopa inimõiguste ja põhivabaduste kaitse konventsiooni artiklis 3 tagatud kaitsega sarnane kaitse või, eitava vastuse korral, juhusliku vägivalla tõttu tekkinud tõsise ja individuaalse ohu tuvastamiseks kasutatavad kriteeriumid
   
      Resolutiivosa
   
   Nõukogu 29. aprilli 2004. aasta direktiivi 2004/83/EÜ miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta artikli 15 punkti c koosmõjus sama direktiivi artikli 2 punktiga e tuleb tõlgendada nii, et:
   
               —
            
            
               täiendava kaitse taotleja elule või isikupuutumatusele tõsise ja individuaalse ohu puhul ei kehti tingimus, et taotleja peab esitama tõendeid, et oht ähvardab teda konkreetselt talle omaste asjaolude tõttu;
            
         
               —
            
            
               erandjuhul võib sellist ohtu lugeda tõendatuks, kui käimasolevat relvastatud kokkupõrget iseloomustava juhusliku vägivalla tase – mida hindavad täiendava kaitse taotluse saanud pädevad ametiasutused või liikmesriigi kohtud, kellele sellise taotluse rahuldamata jätmise otsus on edasi saadetud – on nii kõrge, et on põhjendatud alus arvata, et tsiviilisik seisaks asjaomasesse riiki või asjaomasesse piirkonda tagasipöördumisel pelgalt territooriumil viibimise tõttu silmitsi reaalse, tõsise ja individuaalse ohuga.
            
         
      (1)  ELT C 8, 12.1.2008.